
Raport de specialitate

privind apartenența la domeniul public al Municipiului Drobeta-Turnu Severin a imobilului-teren în suprafață de 8734 m2,a imobilului teren în suprafață de 5755 m2 a imobilului teren în suprafață de 832 m2 cu destinația de stradă situate în intravilanul Municipiului Drobeta-Turnu Severin, zona Walter Mărăcineanu precum și declararea acestora de utilitate publică
           Prin referatul de aprobare nr. ____________________ Primarul Municipiului Drobeta Turnu Severin propune adoptarea unei hotărâri de consiliu local privind apartenența la domeniul public al Municipiului Drobeta-Turnu Severin a suprafețelor de teren de 8734 m2, teren în suprafață de 5755 m2 , teren în suprafață de 832 m2 (terenuri ce au destinația de stradă), imobile situate în intravilanul Municipiului Drobeta-Turnu Severin, zona Walter Mărăcineanu, județul Mehedinți, conform Planurilor  Topografice întocmite în coordonate Stereografice 1970 de către S.C. Topo Survey ADG-CAD S.R.L. – Gusman Costinel Adrian precum și declararea acestora ca fiind de utilitate publică și implicit modificarea Anexei nr.2 la Hotărârea Guvernului nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți.
1. Necesitatea și oportunitatea proiectului

         Proiectul de hotărâre propus are ca scop actualizarea inventarului bunurilor care alcătuiesc domeniul public al Municipiului Drobeta-Turnu Severin, precum și modificarea Anexei nr.2 la Hotărârea Guvernului nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, în condițiile în care, de la data înscrierii inventarului bunurilor care aparțin domeniului public al Municipiului Drobeta-Turnu Severin, aceste imobile nu a fost luate în evidență. 


În speța de față este vorba despre  suprafețele de teren de 8734 m2, teren în suprafață de 5755 m2 , teren în suprafață de 832 m2 (terenuri ce au destinația de stradă), imobile situate în intravilanul Municipiului Drobeta-Turnu Severin, zona Walter Mărăcineanu, județul Mehedinți, conform Planurilor  Topografice întocmite în coordonate Stereografice 1970 de către S.C. Topo Survey ADG-CAD S.R.L. – Gusman Costinel Adrian, imobile care la momentul adoptării Hotărârii Guvernului nr.963/2002, nu au fost incluse în inventar.
2. Analiza  economico-financiară
              Actualizarea inventarului bunurilor care aparțin domeniului public al Municipiului Drobeta-Turnu Severin crează premisele demarării unor investiții bugetate prin diverse surse de finanțare asigurându-se accesul la proprietățile private situate pe aceste tronsoane de stradă, consolidându-se, de asemenea, regimul juridic al acestora prin acordarea adreselor poștale.

3. Legalitatea 

Susținerea proiectului din punct de vedere legal este fundamentată pe dispozițiile art. 84, art. 129  alin. (1), alin.(2) lit. c), art. 139 alin. (1), alin. (3) lit g), art. 196, alin (1) lit. a) și  ale art. 289 din Ordonanța de urgență a Guvernului nr. 57/05.07.2019 privind Codul administrativ, dispozițiile art.8 lit.c) și art.9 lit.d) din Ordonanța Guvernului nr.43/1997 privind regimul juridic al drumurilor, precum și pe dispozițiile art.41 alin.(52) din Legea nr.7/1996 privind cadastrul și publicitatea imobiliară, cu modificările și completările ulterioare.
Director Direcția Patrimoniu,                                    Șef Serviciu Administrare Terenuri,                 
                                               
                    Lăpădat Radu  

